ddrg/super_eurlex huggingface dataset:
17.

bifalder Kommissionens forslag om anvendelse af CEF og de betydelige bevillinger, der forventes afsat til militære mobilitetsprojekter med dobbelt anvendelse for at sikre, at infrastrukturen tilpasses for at tage højde for behovene ved dobbelt anvendelse; mener, at dobbelt anvendelse af infrastruktur er en afgørende forudsætning for, at det civile transportnet kan drage fordel af handlingsplanen og finansieringsrammen for militær mobilitet; ser gennemførelsen af handlingsplanen som en mulighed for at gøre det civile transportnet i stand til at drage fordel af øget netkapacitet og for at fremme multimodale forbindelser; glæder sig over opfordringerne om at vurdere og tilpasse det transeuropæiske transportnet til at dække identificerede militære behov, som også vil blive anvendt i forbindelse med nye civile transportprojekter, navnlig lufthavne, havne, motorveje og jernbaner som intermodale knudepunkter i vigtige korridorer; påpeger derfor nødvendigheden af — sammen med medlemsstaterne — at udfærdige en liste over nationale infrastrukturer og korridorer under hensyntagen til medlemsstaternes særlige militære forhold; bemærker, at udviklingen af projekter om dobbelt anvendelse bør være bæredygtig og i overensstemmelse med miljømæssige standarder;
46.

mener, at handlingsplanen for digital uddannelse bør ses som det første skridt i retning af en fuldt udbygget EU-strategi for digitale uddannelser og færdigheder, der bygger på en tilgang baseret på livslang læring, som kan give både en mere samordnet politisk ramme og samtidig tilpasse sig skiftende forhold; opfordrer derfor Kommissionen til at foretage en kritisk vurdering af de 11 foranstaltninger under planen, herunder deres sociale rummelighed, som forberedelse til midtvejsrevisionen i 2020; minder om, at en korrekt revision bør indebære, at der er en vilje til kun at fokusere på de foranstaltninger, der fungerer bedst, til at forkaste de foranstaltninger, der ikke leverer resultater, og til at udvikle nye foranstaltninger efter behov; understreger, at en styrkelse af de digitale færdigheder ved et samarbejde med ikkeformelle uddannelsesudbydere og i den voksne del af befolkningen, som er vanskeligere at nå, i øjeblikket er et iøjnefaldende hul i planen;
20.

anmoder Det Europæiske Råd om at forpligte sig på et nyt forsæt om at fuldføre det indre marked inden 2025, herunder en ny, bindende tidsplan for tiltagene, som de europæiske ledere gjorde i 1985; er imidlertid meget bekymret over, at flere lovforslag er fuldstændig blokeret i Rådet, som ikke har været i stand til at tage stilling til dem; opfordrer Rådet til at bringe denne situation til ophør, da den er til skade for både vores borgere og virksomheder;
F.

der henviser til, at enlige kvinder, der rejser alene eller med børn, kvinder, der er familieforsørgere, gravide og ammende kvinder, personer med handicap, unge piger og ældre kvinder er blandt dem, der er særligt sårbare langs migrationsruterne til Europa, og som er udsat for særlig stor risiko for kønsbestemt vold såsom voldtægt og vold og for at være mål for smuglere og menneskehandlere med henblik på seksuel og økonomisk udnyttelse; der henviser til, at kvinder og piger desuden er tilbøjelige til at være mere sårbare over for alle former for udnyttelse, herunder arbejdsmæssig og seksuel udnyttelse langs migrationsruterne til Unionen, og ofte tvinges til overlevelsessex mod at kunne fortsætte deres rejse;
U.

der henviser til, at Det Europæiske Databeskyttelsesråd i sin udtalelse af 5. december 2018 på grundlag af den dokumentation, som Kommissionen har stillet til rådighed, vurderer, om den japanske retlige ramme for databeskyttelse rummer tilstrækkelige garantier for et passende niveau for beskyttelse af personoplysninger; der henviser til, at Det Europæiske Databeskyttelsesråd glæder sig over de bestræbelser, som Kommissionen og det japanske udvalg vedrørende beskyttelse af personoplysninger har gjort for at øge konvergensen mellem de japanske og europæiske retlige rammer med henblik på at lette overførsel af personoplysninger; der henviser til, at Det Europæiske Databeskyttelsesråd erkender, at de forbedringer, som indføres med de supplerende regler med henblik på at slå bro over nogle af forskellene mellem de to regelsæt, er meget vigtige og velkomne; der henviser til, at rådet bemærker, at der stadig skal findes løsninger på en del emner, som giver anledning til bekymring, såsom beskyttelse af personoplysninger, der overføres fra EU til Japan, gennem hele deres livscyklus, og anbefaler, at Kommissionen fremlægger yderligere dokumentation og forklaringer vedrørende de spørgsmål, der er blevet bragt på bane, og nøje overvåger, at reglerne anvendes effektivt;
51.

understreger, at det strategiske partnerskab mellem EU og NATO er grundlæggende for håndtering af de sikkerhedsudfordringer, som EU og dets naboskabsområde står over for; understreger, under hensyntagen til, at 22 ud af de 28 EU-medlemsstater også er medlemmer af NATO, at samarbejdet mellem EU og NATO bør være komplementært og bør respektere begge parters særlige karakteristika og roller; understreger, at de to organisationer har klart forskellige funktioner, og at de bør samarbejde med fuld respekt for hinandens autonomi og beslutningsprocedurer på baggrund af principperne om gensidighed og med forbehold af specifikke detaljer i enhver medlemsstats sikkerheds- og forsvarspolitik; er overbevist om, at et stærkere EU og et stærkere NATO vil styrker hinanden og skabe større synergier og effektivitet med hensyn til sikkerhed og forsvar for alle parter; understreger, at det strategiske partnerskab mellem EU og NATO er lige så afgørende for EU's fælles sikkerheds- og forsvarspolitik, der er under udvikling, som for alliancens fremtid samt for forbindelserne mellem EU og Det Forenede Kongerige efter brexit;
2.

kræver, at de iranske myndigheder sikrer, at behandlingen af Nasrin Sotoudeh, mens hun tilbageholdes, opfylder de betingelser, der er fastsat i grundprincipperne for beskyttelse af alle personer under enhver form for tilbageholdelse eller fængsling, som blev vedtaget af FN's Generalforsamling ved resolution 43/173 af 9. december 1988; understreger, at de iranske myndigheder under tilbageholdelsen skal garantere alle tilbageholdtes sikkerhed og trivsel, herunder gennem passende lægebehandling; opfordrer de iranske myndigheder til at undersøge alle påstande om mishandling i forbindelse med tilbageholdelse og retsforfølge gerningsmændene; fordømmer den systematiske tortur, der gennemføres i iranske fængsler, og kræver, at alle former for tortur og mishandling af alle fanger øjeblikkeligt bringes til ophør; opfordrer Iran til i lovgivningen og i praksis at sikre, at ingen udsættes for tortur eller anden grusom, umenneskelig eller nedværdigende behandling eller straf;
4.

glæder sig over Kommissionens hensigt om at fremlægge en handlingsplan for kulturarv og fremhæver behovet for at fokusere på både håndgribelige og abstrakte aspekter ved EU's kulturarv og på de forbindelser, den har til nutidige kunstneriske og kreative projekter og værker; understreger endvidere behovet for at skabe en permanent struktureret dialog med de berørte parter om indsamling af viden, kapacitetsopbygning og koordinering af fortaleraktiviteter for kulturarv i Europa som en måde til at konsolidere arven fra det europæiske år for kulturarv på lang sigt og til at bistå med gennemførelsen af handlingsplanen; understreger, at denne strukturerede dialog bør omfatte alle kulturelle, kreative og kulturarvsrelaterede sektorer; opfordrer endvidere medlemsstaterne til at udarbejde supplerende handlingsplaner på nationalt plan og anser handlingsplanen for at være en mulighed for at behandle alle de spørgsmål, der er rejst inden for rammerne af de ti europæiske initiativer uden for det europæiske år for kulturarv 2018, og fremsætte henstillinger, der blev formuleret under det europæiske år for kulturarv i 2018;
B.

der henviser til, at SCH-EVAL-eksperterne og Rådet i sine konklusioner af 9. og 10. juni 2011 bekræftede, at Schengenevalueringsprocessen for Bulgarien og Rumænien var afsluttet, og at de to lande var rede til at gennemføre alle bestemmelserne i Schengenreglerne; der henviser til, at Rådet i sit udkast til afgørelse af 8. juli 2011 bekræftede, at de nødvendige betingelser for anvendelsen af Schengenreglerne var blevet opfyldt inden for alle områder, navnlig databeskyttelse, luftgrænser, landgrænser, politisamarbejde, Schengeninformationssystemet, søgrænser og visum; der henviser til, at foruden udfordringen med at forvalte EU's ydre grænser har gennemførelsen af Schengenevalueringsprocessen medført, at begge lande har foretaget en grundlæggende omstrukturering af deres grænseovervågningssystemer og investeret i øget retshåndhævelseskapacitet; der henviser til, at i henhold til tiltrædelsesakten af 2005 er en vellykket gennemførelse af Schengenevalueringsprocedurerne den eneste forudsætning for en fuld anvendelse af Schengenreglerne, herunder afskaffelse af kontrol ved de indre land-, sø- og luftgrænser; der henviser til, at stats- og regeringscheferne i Rådet ved flere lejligheder samt Kommissionen og Parlamentet har konstateret, at Bulgarien og Rumænien er rede til at anvende Schengenreglerne fuldt ud, senest i Kommissionens meddelelse af 27. september 2017 og i Europa-Parlamentets beslutning af 30. maj 2018;
35.

anmoder Kommissionen om at udvikle et sæt vejledende principper for anvendelse af blockchain inden for international handel for at give industrien og kunder og lovgivningsmæssige myndigheder en tilstrækkelig grad af sikkerhed, der ansporer til brug af blockchain, samtidig med at innovation fremmes; understreger, at lovgivning om teknologien på grundlag af applikationerne vil begrænse innovationen og oprettelsen af nye applikationer; understreger betydningen for EU, og navnlig for den europæiske industri, af at udvise lederskab og ejerskab inden for blockchainteknologi og sikre lige vilkår for den globale konkurrence og inden for udvikling og lovgivningsmæssige rammer; understreger betydningen af dialog og udveksling af praksis samt opbygning af kompetence og digitale færdigheder; opfordrer Kommissionen til at samarbejde med medlemsstaterne om at iværksætte og føre tilsyn med pilotprojekter, der anvender blockchainteknologi i den internationale handel, med henblik på at afprøve dens fordele;
11.

udtrykker alvorlig bekymring over den tanzaniske regerings pres på EU's delegationsleder, Roeland van de Geer; glæder sig over Den Europæiske Unions og dens medlemsstaters beslutning om at foretage en omfattende gennemgang af EU's politikker over for Tanzania; insisterer på betydningen af politisk dialog med henblik på at opnå konkrete tilsagn fra Tanzanias myndigheder om at skabe et gunstigt miljø for civilsamfundets, de politiske partiers og mediernes aktiviteter; opfordrer Kommissionen til at sikre, at en udtrykkelig henvisning til ikkeforskelsbehandling på grundlag af seksuel orientering medtages i den fremtidige AVS-EU-partnerskabsaftale efter 2020;
—

der henviser til de ekspertundersøgelser, der er udarbejdet for Udenrigsudvalget, herunder undersøgelsen »The electoral reforms in three association countries of the Eastern Neighbourhood — Ukraine, Georgia and Moldova and their impact on political developments in these countries« (valgreformer i tre associerede lande i det østlige naboskabsområde — Ukraine, Georgien og Moldova og deres indvirkning på den politiske udvikling i disse lande), som blev offentliggjort den 26. oktober 2017, »Institutional Architecture for the Implementation Agreements in Georgia, Moldova and Ukraine« (institutionel struktur til gennemførelse af aftaler i Georgien, Moldova og Ukraine), som blev offentliggjort i juni 2018, og den komparative undersøgelse »The development of an institutional framework for the implementation of the Association Agreements in Georgia, Moldova and Ukraine« (udviklingen af en institutionel ramme for gennemførelsen af associeringsaftalerne i Georgien, Moldova og Ukraine), som blev offentliggjort i juli 2018,
3.

glæder sig over henvisningen i artikel 1, stk. 3, i den strategiske partnerskabsaftale til en parlamentarisk dimension, der har til formål at styrke partnerskabet gennem dialog og samarbejde inden for politiske spørgsmål, udenrigs- og sikkerhedspolitikker og andet sektorsamarbejde; foreslår i denne forbindelse, at det japanske parlament og Europa-Parlamentet fortsætter med at udvikle parlamentarisk kontrol og dialog med henblik på at sikre, at det kontraktligt aftalte samarbejde gennemføres; opfordrer Europa-Parlamentet til at føre tilsyn med det blandede udvalgs møder og dokumenterne herfra; opfordrer indtrængende til, at civilsamfundet inddrages yderligere i gennemførelsen af den strategiske partnerskabsaftale, og at dets ejerskab heraf fremmes; gentager, at det er overbevist om, at den konkrete form for generelt og sektorbaseret samarbejde i princippet bør være baseret på de bæredygtighedsmålsætninger og -mål, der skal gennemføres inden 2030, vedtaget i fællesskab af FN og også godkendt af de kontraherende parter;
30.

bifalder Ombudsmandens vedvarende interesse for spørgsmål, der er relevante for institutionernes personale, og understreger vigtigheden af at modvirke enhver form for forskelsbehandling, der måtte opstå som følge af en differentieret status; gentager betydningen af Ombudsmandens konklusioner vedrørende ulønnede praktikophold i EU-Udenrigstjenestens EU-delegationer (sag 454/2014/PMC) og anbefalingen om, at EU-Udenrigstjenesten bør give sine praktikanter en passende løn i overensstemmelse med princippet om ikkeforskelsbehandling; beklager, at andre EU-institutioner følger samme uredelige praksis med ulønnede praktikophold, som ikke giver unge lige muligheder eller tilbyder arbejde svarende til en ansats arbejde, hvilket ikke giver unge fagfolk mulighed for at have tilstrækkelige midler til at forsørge sig selv eller at modtage tilstrækkelig løn for deres tjenesteydelser; påpeger, at en praktikantstatus også giver anledning til andre problemer, såsom fraværet af mekanismer til indberetning af seksuel chikane i EU's agenturer; opfordrer derfor Ombudsmanden til at indlede en generel strategisk undersøgelse af praktikanters status;
31.

understreger vigtigheden af at videreudvikle portalen for andragender og nødvendigheden af at gøre den til en tovejskommunikationsportal og et lettilgængeligt interaktivt redskab, hvorigennem borgere fra alle EU's medlemsstater kan få adgang til alle basale oplysninger om andragender og behandlingen heraf, kommunikere indbyrdes og skabe temafællesskaber til udveksling af dokumentation og bedste praksis; fremhæver, at det er nødvendigt yderligere at mindske den administrative byrde i forbindelse med håndteringen af andragender; understreger, at portalen også fungerer som et offentligt register over andragender; gentager, at portalens tekniske kapacitet skal styrkes for at opnå en problemfri procedure for andragender; understreger behovet for at forbedre kommunikationen med andragerne ved at sende dem meddelelser om udviklingen med hensyn til behandlingen af deres andragende på deres eget sprog; mener, at medunderskrivere, der har støttet eller givet udtryk for interesse i et andragende, har ret til at modtage den samme feedback og de samme oplysninger som andragerne, især når det gælder drøftelser i Parlamentet eller svar fra Kommissionen; gentager, at det er vigtigt at øge indsatsen for at sikre, at andragerne er til stede under udvalgets behandling af deres andragende;
115.

understreger, at den nyeste end-to-end-kryptering af kommunikation er et altafgørende værktøj til at sikre fortrolig kommunikation og legitime transaktioner mellem forbrugerne; opfordrer medlemsstaterne til at sikre samarbejde mellem alle relevante aktører med henblik på at øge de kompetente myndigheders dekrypteringskapacitet og sikre, at de kompetente myndigheders dekrypteringskapacitet opfylder kravene med henblik på retsforfølgelse; glæder sig over, at Europol er ved at udvikle krypteringsværktøjer og -ekspertise med henblik på at blive et knudepunkt for dekryptering af oplysninger, der er opnået på lovlig vis i forbindelse med strafferetlige efterforskninger, og for bedre at kunne støtte medlemsstaterne; bemærker endvidere, at Kommissionen ændrede Europols 2018-budget med yderligere 5 mio. EUR for at styrke dets kapacitet til at dekryptere sådanne oplysninger og udvikle en værktøjskasse med alternative efterforskningsteknikker til brug for medlemsstaterne;
L.

der henviser til, at Parlamentet gentagne gange har opfordret Kommissionen til i sine dechargebeslutninger at fremskynde en procedure for efterprøvende regnskabsafslutning med henblik på at indhente oplysninger om risikoen for en interessekonflikt i forbindelse med den statslige landbrugsinterventionsfond i Den Tjekkiske Republik; der henviser til, at Parlamentet har understreget, at undladelse af at træffe de nødvendige foranstaltninger for at forhindre en interessekonflikt kan forpligte den tjekkiske myndighed til at trække godkendelsen af betalingsorganet tilbage og kan også føre til, at Kommissionen anvender finansielle korrektioner;
20.

minder om, at Middelhavet er grænsen mellem de mest ulige regioner i verden; gentager det presserende behov for at stimulere en retfærdig økonomisk og social udvikling i det sydlige Middelhavsområde og Afrika syd for Sahara og for at hjælpe landene med at tackle de grundlæggende årsager til den manglende stabilitet, såsom væbnede konflikter, udemokratisk og ineffektiv regeringsførelse, korruption og klimaændringer, ved at skabe lokale økonomiske muligheder, navnlig for unge og kvinder og især i migranternes oprindelseslande, ved at samarbejde med relevante aktører på stedet og inddrage lokalsamfundene; noterer sig i den forbindelse Kommissionens formand Jean-Claude Junckers forslag om at opbygge en ny alliance for bæredygtige investeringer og jobs mellem Europa og Afrika, hans initiativ til at udvikle de forskellige europæisk-afrikanske handelsaftaler til en frihandelsaftale mellem de to kontinenter, som kun kan lykkes, hvis den fremstilles som et økonomisk partnerskab mellem ligestillede, og hvis det lykkes at skabe et egentligt erhvervsmiljø, der fremmer investeringer; opfordrer indtrængende EU til at anvende andre mekanismer med relation til den europæiske naboskabspolitik til yderligere at styrke samarbejdet mellem Unionen, partnerlandene i det sydlige naboskabsområde og centrale regionale aktører om regionale anliggender såsom regeringsførelse, sikkerhed, energi og bekæmpelse af klimaændringer; gentager sin støtte til EU's stabiliserende FSFP-område og opfordrer til, at det styrkes;
L.

der henviser til, at medlemsstaterne ikke er retligt forpligtede til at måle restkoncentrationer af glyphosat eller glufosinat på importen af bomuld for at sikre overholdelse af maksimalgrænseværdierne som led i Unionens samordnede flerårige kontrolprogram for 2019, 2020 og 2021 (10); der henviser til, at der i den seneste EU-rapport om pesticidrester i fødevarer, som er udarbejdet af EFSA og baseret på resultaterne af det samordnede flerårige program samt medlemsstaternes individuelle programmer, ikke foreligger oplysninger om, at bomuld overholder maksimalgrænseværdierne for pesticidrester (11); der henviser til, at det i følge de seneste data derfor ikke vides, om restkoncentrationer af glyphosat eller glufosinat på genetisk modificeret bomuld GHB614 × LLCotton25 × MON 15985 overholder Unionens maksimalgrænseværdier for restkoncentrationer;
26.

glæder sig over Perus bestræbelser på og tilsagn om at styrke gennemførelsen af sine forpligtelser i henhold til aftalens kapitel om handel og bæredygtig udvikling, men insisterer på, at der skal gøres en ekstra indsats for at bekæmpe vold mod menneskerettighedsforkæmpere, ledere af sociale og etniske grupper og navnlig mod kvinder; glæder sig over de seneste foranstaltninger, som Peru har truffet med henblik på at forbedre arbejdstilsynet, og opfordrer landet til at blive ved med at styrke denne indsats i overensstemmelse med ILO's henstillinger; glæder sig også over, at Peru har haft formandskabet for ILO's administrationsråd i 2018, hvilket yderligere styrker Perus tilsagn om at foregå med et godt eksempel med hensyn til at overholde arbejdsmarkedslovgivningen; understreger ligeledes, at Peru den 6. august 2018 ratificerede rammeaftalen med ILO om fremme af anstændigt arbejde i perioden 2018-2021; understreger ikke desto mindre den manglende reelle gennemførelse af ILO-konvention 87 og 98 og udtrykker bekymring over de seneste lovændringer, der kan føre til en svækkelse af miljøbeskyttelsen; opfordrer Kommissionen til på behørig vis at informere Parlamentet om, hvordan den på en uafhængig måde vil behandle den officielle klage fra det peruvianske organiserede civilsamfund mod den peruvianske regering vedrørende overholdelse af arbejds- og miljøstandarder;
44.

understreger betydningen af at udvikle økonomisk modstandsdygtighed i værts- og transitlandene gennem støtte til jobskabelse og etablering af infrastruktur, som er nødvendig både for den lokale befolkning og for den fordrevne befolkning; glæder sig over, at flygtningesamfundene også kan udnytte mulighederne for at udvikle deres autonomi og leve et værdigt liv; understreger, at investeringer i økonomisk modstandsdygtighed bør bidrage til at forbedre regionernes beredskab til fremtidige eksterne chok og til øget stabilitet i skrøbelige lande;
50.

understreger vigtigheden af, at ECB er ansvarlig over for Parlamentet; glæder sig i den forbindelse over den løbende dialog mellem ECB og Parlamentet og over ECB-formandens og, hvor det er relevant, andre medlemmer af direktionens regelmæssige fremmøde i Økonomi- og Valutaudvalget og plenarforsamlingen; opfordrer ECB til at fortsætte denne dialog; understreger, at ECB har forbedret sin kommunikation; mener, at ECB bør fortsætte sin indsats for at gøre alle sine beslutninger tilgængelige og forståelige for alle borgere og bør videreføre sine tiltag med henblik på at bevare prisstabiliteten i euroområdet og derved sikre købekraften for den fælles valuta;
6.

understreger betydningen af at give iværksættere, navnlig SMV'er, flere oplysninger om og mere uddannelse i kredit- og fakturaforvaltning; minder om, at effektiv kreditforvaltning forkorter den gennemsnitlige indsamlingsperiode og derfor bevarer en optimal likviditetsstrøm, hvilket mindsker risikoen for misligholdelse og øger vækstpotentialet; mener, at offentligt ansatte også bør modtage uddannelse, og at uddannelse og støtte også kan gøre SMV'er mere tilbøjelige til at drage fordel af foranstaltninger i henhold til direktivet om forsinket betaling; bemærker, at SMV'er desværre ofte mangler kapacitet til at investere i uddannelse, og at der på nuværende tidspunkt ikke findes nogen programmer på EU-plan eller nationalt plan, der fokuserer på at forbedre virksomhedernes viden om kredit- og fakturaforvaltning; mener, at der muligvis bør rettes flere EU-midler mod SMV'ers finansielle uddannelse, og opfordrer derfor indtrængende medlemsstaternes myndigheder til at øge deres indsats for at uddanne SMV'er i kreditforvaltning; mener endvidere, at uddannelse og støtte også bør omfatte retningslinjer for inddrivelse af forfaldne betalinger i forbindelse med grænseoverskridende transaktioner, og opfordrer derfor Kommissionen til fortsat at integrere disse retningslinjer og andre nyttige oplysninger, såsom de rettigheder og instrumenter, der er til rådighed for iværksættere i retstvister med skyldnere på »Dit Europa«-informationsportalen, og ved at sikre støtte til erhvervslivet gennem Enterprise Europe Network;
J.

der henviser til, at Parlamentet glæder sig over, at EFSA's administrerende direktør har forpligtet sig til at sikre, at EFSA's ansatte fremover ikke længere vil være medforfattere på videnskabelige publikationer sammen med branchetilknyttede forskere for at undgå opfattelsen af, at der findes en uhensigtsmæssig nærhed til industrien, og for at øge forbrugernes tillid til EU's fødevaresikkerhedssystem (11); der henviser til, at det er af afgørende betydning, at der henvises tydeligt til alle de undersøgelser, som EFSA anvender i sit arbejde;